Kast
Kast a zo gumun eus Bro-Gerne, e kanton Kraozon, e departamant Penn-ar-Bed, e kornôg Breizh.

Douaroniezh 
Eieniñ a ra ar Stêr Deir e Kast ha mont alese da Gemper.

Anv 

 Bernard Tanguy ː Cast, 1327, c. 1330, 1368; Castr, 1451; Castre, 1574
 Erwan Vallerie ː Cast, 1368; Castr, 1451; Cast, 1516, 1536; Castre, 1574

Gerdarzh

 Dauzat & Rostaing ː eus Kast, anv ur sant eus Iwerzhon. 
 Bernard Tanguy ː Diasur eo an anv se diwar hini sant Kast, ur sant eus Iwerzhon. Gwelloc'h eo klask diwar castra ː kreñvlec'h
 Hervé Abalain ː marteze anv ur sant.

Ardamezioù 
N'ez eus ket, evit ar poent

Istor

Nac'het e voe an distaoliadeg roueel e miz C'hwevrer 1676 ouzh un den eus Kast, Hervé Carion, goude Emsavadeg ar Bonedoù ruz.

Dispac'h Gall 
 Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant ar person, Le Baud e anv; nac'het e voe gant Le Gall, kure.



Brezel-bed kentañ 
 Mervel a reas 133 gwaz eus ar gumun, da lâret eo 5,40% eus ar boblañs e 1911, abalamour d'ar brezel.

Eil brezel-bed  
 Mervel a reas pevarzek den ag ar gumun abalamour d'ar brezel.

Brezelioù didrevadennañ

Brezel Indez-Sina 
 Mervel a reas daou vilour eus ar gumun.

Brezel Aljeria 
 Mervel a reas pevar milour eus ar gumun.

Monumantoù ha traoù heverk 
 Monumant ar re varv, luc'hskeudenn.

Hemolc'h Sant Hubert 
 Hemolc'h Sant Hubert zu ur monumant e mein kersanton eus ar XVIvet kantvet. Savet eo dirak iliz Kast gouestlet da Sant Jerome.

Ar vojenn 
 Hervez ar vojenn, Hubert oa ur chaseour o heuliañ ur c'harv e koadoù an Ardennes da Wener ar Groaz. A daol-trumm e welas ur groez etre kornioù ar c'harv hag ur vouezh a glevas o tont eus an neñv hag o laret: "Hubert, pevare e paouezi da chaseal loened er c'hoadoù hag e soñji e salvidigezh da ene? ". Ar burzhud-se a lakaae anezhañ da gemmañ kredenn. Sant-paeron ar chaseourien eo Sant Hubert.

Ar bersonajoù 
An dud zo gwisket gant dilhad diouzh an Arginivezlezh.

Ar c'harv 
Ar c'harv zo sonn ha lidus, gant ar groaz etre e vrankoù.

Er sevenadur keltiek, ar c'harv, anvet Cernunnos pe Kerno, an Doue kornek, zo un hanterour etre an douar, an neñv hag ar vuhez peurbadel.

Sant Hubert 
O pediñ emañ, ur glin war an douar, e zaouarn juntet, e zaoulagad goursavet o sell ouzh an neñv.

Ar chas 
Dirak Sant Hubert daou gi zo o sellout ouzh ar c'harv.

Ar floc'h hag ar marc'h 
A-dreñv Sant Hubert, ar floc'h zo oc'h ober war dro ar marc'h.

Emdroadur ar boblañs abaoe 1962

Melestradurezh

Tud

Ardamezeg ar familhoù

Gevelliñ

Liammoù diavaez 

 Lec'hienn ar gumun
 Ti an douristed
 Kast war lec'hienn Geobreizh

Levrlennadur 

 Hervé Abalain : Les noms de lieux bretons. Les Universels Gisserot. 2000
 Albert Dauzat & Charles Rostaing : Dictionnaire étymologique des noms de lieux en France. Larousse, 1963. Guénégaud, 1978
 Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990
 Erwan Vallerie : Diazezoù studi istorel an anvioù-parrez. Corpus. An Here. 1995

Daveoù ha notennoù 

Kumunioù Penn-ar-Bed
Kumunioù Kerne
Bro C'hlazig
Emsavadeg ar Bonedoù ruz